**Hypatios Pociej** (belarusisk: Іпацій Пацей; ukrainsk: Іпатій Потій; latin: Hypatius Pociey; polsk: **Hipacy Pociej**, opprinnelig *Adam Tyszkowicz*; født 12. april 1541 i Różanka i storhertugdømmet Litauen; død 18. juli 1613 i Volodymyr i Det polsk-litauiske samvelde) var kastellan av Brest (1588 –1593), ortodoks og unert[*klargjør*] ukrainsk gresk-katolsk biskop av Volodymyr (1593–1599) og unert metropolitt av Kiev (1600–1613).

Liv og virke
------------

### Bakgrunn

Tyszkowicz kom fra en adelig familie.[] Faren Lev Tyszkowicz var kongelig skriver for den polske dronning Anna Jagiellonica. Hans mor Anna født Łosa giftet seg etter hun ble enke med guvernøren i Smolensk. Adam ble begunstiget[*klargjør*] av fyrst Mikołaj Radziwiłł og studerte på en kalvinistisk skole. Han konverterte til kalvinismen og studerte ved det jagiellonske universitet i Krakow.

### Karriere

I 1572 var han sekretær for kong Sigismund III. Han ble etterhvert urolig over det han oppfattet som ekstrem strenghet i kalvinismen. Rundt 1574 vendte han tilbake til den ortodokse tro. Han giftet seg med Anna av Hołownia-Ostrożec, som han hadde seks barn med.

Tyszkowicz ble distriktsdommer i Brest i 1580 og kastellan (festningsguvernør) i Brest og senator i 1588.

### Navneskifte

Han ble født som Adam Tyszkowicz. Etter å ha avlagt munkeløfter i 1592 ble han munk etter konas død, tok han det ortodokse klosternavnet Hypatios (Ipati, også Hypatius, Hipacy). Hans etterfølgere kalte seg Pociej (fra Hipacy). Dette navnet ble tillagt til ham i ettertid. I moderne historiografi blir han utelukkende referert til med dette navnet.[]

### Ortodoks biskop

I 1593 ble han ortodoks biskop av Volodymyr og Brest etter oppfordring fra voivoden av Kiev, hans nære venn Konstanty Ostrogski.[] Han ble konsakrert til biskop den 6. juni 1593 (etter den julianske kalender den 27. mai 1593) av metropolitt Mykhajlo Rohoza.

Hypatios var en av de mest aktive forkjemperne for en sammenslåing av den ortodokse rutenske[*klargjør*] kirke i Polen-Litauen og den romersk-katolske kirke.[] I 1595 forhandlet han som representant[*klargjør*] med kong Sigismund III i Krakow om unionen. Samme år fikk han [[pave Klemens VIII|pave Klemens VIII[*klargjør*]]] under et besøk i Roma sammen med biskop Kyrill Terlecki av Lutsk. Paven aksepterte deres betingelse om at de beholdt den bysantinske ritus, sine egne liturgiske regler og kalender, og at de ikke ville fremsi filioque-formelen.[*klargjør*] De var tilbake i Lutsk i mars 1596.

### Forent med Roma

Etter unionen i Brest i 1596 forble han biskop av Vladimir, nå i en kirke som var blitt forenet – undert[*klargjør*] – med Roma. I 1599 ble han utnevnt til ny unert[*klargjør*] metropolitt av Kiev av kong Sigismund, han ble i 1600 bekreftet i embedet av pave Klemens VIII. Hans hovedsete var i Vilna. Kongen gikk kraftig frem[*klargjør*] mot ortodokse klostre, broderskap og menighet og overførte mange kirker til den unerte kirke.[]

Hypatios døde i Volodymyr i 1613 og ble gravlagt i krypten til Maria innsovelses katedral.

### Skrifter

Flere av Hypatios' polemiske skrifter og traktater har blitt bevart. De gikk fremfor alt inn for unionen og for den unerte kirke i særdeleshet.

Episkopalgenealogi
------------------

Hans episkopalgenealogi er:

* Erkebiskop Mykhajlo Rohoza (1540-1599) \*bispeviet 1589 av (den ortodokse) patriark Jeremias II av Konstantinopel
* Erkebiskop *Hipacy (Ipatij) Pociej (Potij)* (1541-1613) \*1593

Referanser
----------

1. ↑   Sejm-Wielki.pl profil-ID 7.783.44[Hentet fra Wikidata]
2. ↑  Borys, Gudziak (1998). «The Kyivan Hierarchy». I Bert Groen. *Four hundred years Union of Brest (1596-1996) : a critical re-evaluation : acta of the congress held at Hernen Castle, the Netherlands, in March 1996*. Leuven, Belgium: Peeters. s. 29–32. ISBN 978-90-429-0670-9.
3. ↑  «Potii, Ipatii». *Encyclopedia of Ukraine*.
4. ↑  A. Пекар (1996). «Іпатій Потій - провісник з'єднання». *Analecta Ordinis S. Basilii Magni*. Roma: sumptibus PP. Basilianorum (Sectio II, vol XV (XXI), Fasc 1-4): 151–152.
5. ↑  Catholic Encyclopedia (1912): *Union of Brest*
6. ↑  www.catholic-hierarchy.org pociej.html, lest 12. oktober 2021

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND **·** LCCN **·** ISNI **·** BNF **·** BNF (data) **·** NKC
 |